**Ministru kabineta noteikumu projekta**

**„Grozījumi Ministru kabineta 2013.gada 24.septembra**

### **noteikumos Nr.904 „Valsts policijas koledžas maksas pakalpojumu cenrādis”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Ministru kabineta noteikumu projekts „Grozījumi Ministru kabineta 2013.gada 24.septembra noteikumos Nr.904 „Valsts policijas koledžas maksas pakalpojumu cenrādis”” (turpmāk – noteikumu projekts) izstrādāts saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu.  |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2013.gada 24.septembra noteikumi Nr.904 „Valsts policijas koledžas maksas pakalpojumu cenrādis” (turpmāk – noteikumi Nr.904) nosaka Valsts policijas koledžas sniegto maksas pakalpojumu cenrādi.Valsts policijas koledža īsteno ne tikai profesionālās pilnveides izglītības programmas, bet arī pieaugušo neformālās izglītības programmas, jo saskaņā ar Izglītības likuma 46.panta piekto daļu izglītības iestādes, kuru uzdevumos ietilpst pieaugušo izglītības programmu īstenošana, ir tiesīgas īstenot pieaugušo neformālās izglītības programmas bez licences saņemšanas. Līdz ar to noteikumus Nr.904 nepieciešams papildināt ar regulējumu, lai noteiktu arī maksas pakalpojumu sniegšanu par pieaugušo neformālās izglītības programmu nodarbību vadīšanu Rīgā un ārpus Rīgas. Valsts policijas koledža sniedz arī tādus pakalpojumus kā:1. pieteikšanās dokumentu pieņemšana un reģistrēšana pilna vai nepilna laika studijām vēlākos studiju posmos. Sniedzot šo pakalpojumu, nepieciešams veikt studiju kursa salīdzinājumu. Šo pakalpojumu sniedz personām, kuras vēlās atsākt studijas vēlākos studiju posmos, bet, lai noskaidrotu, kurā studiju posmā persona var atsākt studijas, tad jāveic studiju kursa salīdzinājums;
2. izglītību apliecinošu dokumentu dublikātu izsniegšana. Šobrīd netiek noteikta maksa par diploma dublikāta, diploma dublikāta pielikuma izsniegšanu, kā arī diploma ar pielikumu dublikāta izsniegšanu, kvalifikācijas apliecības dublikāta, kvalifikācijas apliecības sekmju izraksta dublikāta izsniegšanu, kā arī kvalifikācijas apliecības ar sekmju izrakstu dublikāta izsniegšanu un apliecības par profesionālās pilnveides izglītību dublikāta, apliecības par profesionālās pilnveides izglītību sekmju izraksta dublikāta izsniegšanu, kā arī apliecības par profesionālās pilnveides ar sekmju izrakstu dublikāta izsniegšanu. Nepieciešams noteikt atsevišķu maksu gan par izglītības dokumenta dublikāta izsniegšanu, gan diploma dublikāta pielikuma vai attiecīgi sekmju izraksta dublikāta izsniegšanu, jo ne vienmēr personai būs nepieciešami abi dokumenti. Šobrīd šis pakalpojums personām tiek sniegts par Valsts policijas koledžas līdzekļiem, ieguldot Valsts policijas koledžas materiālos (piemēram, diploma izgatavošana) resursus un nemateriālos resursus, tas ir, nodarbināto patērētais laiks attiecīgā dublikāta sagatavošanā;
3. iepriekšējā izglītībā vai profesionālajā pieredzē sasniegtu studiju rezultātu atzīšana. 2012.gada 13.janvārī stājās spēkā Ministru kabineta 2012.gada 10.janvāra noteikumi Nr.36 „Iepriekšējā izglītībā vai profesionālajā pieredzē sasniegtu studiju rezultātu atzīšanas noteikumi” (turpmāk – noteikumi Nr.36), kas nosaka kārtību, kādā novērtē un atzīst iepriekšējā izglītībā vai profesionālajā pieredzē sasniegtus studiju rezultātus, un atzīšanas kritērijus. Noteikumu Nr.36 22.punkts nosaka, ka: „Personai par iepriekšējā izglītībā vai profesionālajā pieredzē sasniegto studiju rezultātu atzīšanu var noteikt maksu augstskolas vai koledžas noteiktajā kārtībā vai saskaņā ar Ministru kabineta noteikto maksas pakalpojumu cenrādi, ja tā ir valsts dibināta koledža vai valsts dibināta augstskola, kas nav atvasināta publiska persona”. Ņemot vērā šo normu, Valsts policijas koledža izmanto tiesības noteikt maksu par iepriekšējā izglītībā vai profesionālajā pieredzē sasniegtu studiju rezultātu atzīšanu, jo minētā pakalpojuma sniegšanā tiek iesaistīti būtiski gan Valsts policijas koledžas cilvēkresursi, gan materiālie resursi;
4. arhīva dokumentu izziņu sagatavošana un izsniegšana. Šobrīd izglītojamajiem, kuri Valsts policijas koledžā apgūst kādu no izglītības programmām, ir studējošo lietas, kurās ir visa informācija par studējošā (izglītojamā) studijām (mācībām). Pēc Valsts policijas koledžas absolvēšanas, studējošo lietas nodod arhīvā.  Piemēram, Valsts policijas koledžas kadeti, kuri 2008.gadā ir apguvuši profesionālās pilnveides izglītības programmu „Policijas darba pamati” vēršas Valsts policijas koledžā, lai saņemtu izziņu par to, ka programmas ietvaros ir apgūta šaušanas mācība vai pirmās palīdzības sniegšanas apmācība, vai saņemtu izziņu par to, ka konkrētajā gadā ir apgūta attiecīgā izglītības programma. Izziņas izsniegšana ir saistīta ar informācijas meklēšanu arhīvā, kas patērē daudz laika resursus.

Noteikumos Nr.904 nav noteikta maksa par iepriekš minētajiem pakalpojumu veidiem.Noteikumu projekts paredz papildināt noteikumus Nr.904 nosakot, ka fiziskām un juridiskām personām sniedz pieaugušo neformālās izglītības pakalpojumus un papildināt ar jauniem maksas pakalpojumu veidiem:1. pieteikšanās dokumentu pieņemšana un reģistrēšana pilna vai nepilna laika studijām vēlākos studiju posmos;
2. izglītību apliecinošu dokumentu dublikātu izsniegšana:

a) diploma dublikāta izsniegšana;b) diploma pielikuma dublikāta izsniegšana;c) diploma ar pielikumu dublikāta izsniegšana;1. kvalifikācijas apliecības dublikāta izsniegšana;
2. kvalifikācijas apliecības sekmju izraksta dublikāta izsniegšana;
3. kvalifikācijas apliecības ar sekmju izrakstu dublikāta izsniegšana;
4. apliecības par profesionālās pilnveides izglītību dublikāta izsniegšana;
5. apliecības par profesionālās pilnveides izglītību sekmju izraksta dublikāta izsniegšana;
6. apliecības par profesionālās pilnveides ar sekmju izrakstu dublikāta izsniegšana;
7. iepriekšējā izglītībā vai profesionālajā pieredzē sasniegtu studiju rezultātu atzīšana:

a) iesniegto dokumentu izvērtēšana un lēmuma sagatavošana;b) pārbaudījumi (ieskaite vai eksāmens);1. konsultācija;
2. arhīva dokumentu izziņu sagatavošana un izsniegšana.
 |
| 3. Projekta izstrādē iesaistītās institūcijas | Valsts policija un Valsts policijas koledža. |
| 4. Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras apguvušas kādu no Valsts policijas koledžas izglītības programmām. |
| 2. Tiesiskā regulējuma ietekme uz tautsaimniecību un administratīvo slogu | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 3. Administratīvo izmaksu monetārs novērtējums | Projekts šo jomu neskar. |
| 4. Cita informācija | Nav. |
|  |  |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (*euro*) |
| **2015** | **2016** | **2017** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas, salīdzinot ar 2014. gadu | Izmaiņas, salīdzinot ar 2014. gadu | Izmaiņas, salīdzinot ar 2014. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 17 340 | 300 | 408 | 408 | 408 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 17 340 | 300 | 408 | 408 | 408 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 17 340 | 300 | 408 | 408 | 408 |
| 2.1. valsts pamatbudžets | 17 340 | 300 | 408 | 408 | 408 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Noteikumu projekts paredz ieviest jaunus maksas pakalpojumu veidus.6.1. Ieņēmumu aprēķins.Ieņēmumi uz vienu vienību un prognozētais veikto maksas pakalpojumu skaits gadā (turpmāk – skaits):* „7. Pieteikšanas dokumentu pieņemšana un reģistrēšana pilna vai nepilna laika studijām vēlākos studiju posmos” – EUR 29.93. Skaits - 2;
* „8.1. Diploma dublikāta izsniegšana” – EUR 11.13. Skaits - 1;
* „8.2. Diploma pielikuma dublikāta izsniegšana” – EUR 18.76. Skaits - 1;
* „8.3. Diploma ar pielikumu dublikāta izsniegšana” – EUR 24.61. Skaits – 1;
* „8.4. Kvalifikācijas apliecības dublikāta izsniegšana” – EUR 10.64. Skaits - 1;
* „8.5. Kvalifikācijas apliecības sekmju izraksta dublikāta izsniegšana” – EUR 18.57. Skaits - 1;
* „8.6. Kvalifikācijas apliecības ar sekmju izrakstu dublikāta izsniegšana” – 23.94. Skaits – 1;
* „8.7. Apliecības par profesionālās pilnveides izglītību dublikāta izsniegšana” – EUR 9.27. Skaits - 1;
* „8.8. Apliecības par profesionālās pilnveides izglītību sekmju izraksta dublikāta izsniegšana” – EUR 11.94. Skaits - 1;
* „8.9. Apliecības par profesionālās pilnveides izglītību ar sekmju izrakstu dublikāta izsniegšana” –EUR 15.93. Skaits -1;
* „9.1. Iesniegto dokumentu izvērtēšana un lēmuma sagatavošana” – 58.75. Skaits - 1;
* „9.2. Pārbaudījumi (ieskaite vai eksāmens)” – EUR 49.34. Skaits - 1;
* „9.3. Konsultācija” – EUR 8.84. Skaits - 1;
* „10. Arhīva dokumentu, izziņu sagatavošana un izsniegšana” – EUR 8.64. Skaits - 10.

Plānotie ieņēmumi 2014.gadā:* EUR 29.93 + EUR 11.13 + EUR 18.76 + EUR 24.61 + EUR 10.64 + EUR 18.57 + EUR 23.94 + EUR 9.27 + EUR 11.94 + EUR 15.93 + EUR 58.75 + EUR 49.34 + EUR 8.84 + EUR 8.64 = EUR 300

Plānotie ieņēmumi 2015.-2017.gadā ik gadu:* (EUR 29.93 x 2) + EUR 11.13 + EUR 18.76 + EUR 24.61 + EUR 10.64 + EUR 18.57 + EUR 23.94 + EUR 9.27 + EUR 11.94 + EUR 15.93 + EUR 58.75 + EUR 49.34 + EUR 8.84 + (EUR 8.64 x 10) = EUR 408

Ieņēmumi no sniegtajiem pakalpojumiem un ar to sniegšanu saistītie izdevumi tiek plānoti budžeta apakšprogrammā 06.01.00 „Valsts policijas darbība” un tiks izlietoti izdevumu, kas saistīti ar maksas pakalpojumu sniegšanu, segšanai. 6.2. Izdevumu aprēķins.Detalizēts maksas pakalpojumu izcenojuma aprēķins pievienots noteikumu projekta sākotnējās ietekmes novērtējuma ziņojuma (anotācijas) pielikumā.Aprēķinā iekļautas arī uz katra pakalpojuma sniegšanu attiecināmās netiešās izmaksas. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Cita informācija | Ja likumā “Par valsts budžetu 2014.gadam“ plānotais ieņēmumu no maksas pakalpojumiem apjoms, ja nepieciešams, sakarā ar jaunu maksas pakalpojumu veidu ieviešanu būs jāpalielina, Iekšlietu ministrija normatīvajos aktos par apropriācijas izmaiņām noteiktajā kārtībā iesniegs attiecīgu pieprasījumu Finanšu ministrijā. Likumprojekta „Par valsts budžetu 2015.gadam” un likumprojekta „Par vidēja termiņa budžeta ietvaru 2015., 2016. un 2017.gadam” sagatavošanas procesā Iekšlietu ministrija iesniegs priekšlikumus Finanšu ministrijā par attiecīgi ieņēmumu no sniegtajiem maksas pakalpojumiem un izdevumu palielināšanu. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Valsts policijas koledža. |
| 2. | Projekta izpildes ietekme uz pārvaldes funkcijām un institucionālo struktūru.  | Projekts šo jomu neskar. |
| 3. | Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 4. | Cita informācija | Nav. |

*Anotācijas IV, V un VI sadaļa – projekts šīs jomas neskar.*

Iekšlietu ministrs R.Kozlovskis

Vīza: valsts sekretāre I.Pētersone–Godmane

14.10.2014. 09:00

1591

I.Dzelme 67219634

inita.dzelme@vp.gov.lv

I.Pētersons 67219641

ivars.petersons@koledza.vp.gov.lv